รัฐบาลตีกรอบเคลมซีเอสอาร์มีกำไรแค่20%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ครม.เศรษฐกิจเห็นชอบกำหนดหลักเกณฑ์การจดทะเบียนกิจการเพื่อสังคมว่าต้องมีกำไรไม่เกิน 20% จึงเคลมภาษีได้ 
นายธราดล เปี่ยมพงศ์สานต์ รองเลขาธิการนายกรัฐมนตรี เปิดเผยว่า ที่ประชุมคณะกรรมการรัฐมนตรีเศรษฐกิจมีมติเห็นชอบหลักเกณฑ์การจดทะเบียนกิจการเพื่อสังคมว่ากิจการที่จะเข้าร่วมการส่งเสริมกิจการเพื่อสังคม ต้องเป็นกิจการของภาคเอกชนที่จะหักลดหย่อนภาษีจากการทำกิจกรรมที่มีความรับผิดชอบต่อสังคม (CSR) ได้ ต้องมีกำไรไม่เกินปีละ 20% เท่านั้น เพื่อเป็นการยืนยันว่าไม่ได้มุ่งเป้าหมายไปที่การสร้างกำไรสูงสุด 
นอกจากนี้ ต้องเป็นกิจการที่ไม่ส่งผลเสียต่อสิ่งแวดล้อม สังคม สุขภาวะ และต้องนำปรัชญาเศรษฐกิจพอเพียงมาใช้ด้วย 
“ต่อไปรัฐบาลอาจจะพิจารณาให้สิทธิประโยชน์ทางภาษีเป็นพิเศษแก่กิจการเพื่อสังคม” นายธราดล กล่าว
ปัจจุบันบริษัททั่วไปสามารถนำค่าใช้จ่ายในการช่วยเหลือสังคมมาหักภาษีจากรัฐบาลได้ 2% ของกำไรสุทธิ